
Parlamentul  României

Camera  Deputaţilor

Comisia pentru industrii si servicii






                 Bucureşti, 03.07.2008


                                                                 Nr.23/105/2008
AVIZ

asupra propunerii legislative privind interzicerea utilizării E – urilor nocive sănătăţii în pâine şi produse de panificaţie, carne şi produse din carne, dulciuri, băuturi răcoritoare şi alcoolice



În conformitate cu prevederile art.95 din Regulamentul Camerei Deputaţilor, republicat, Comisia pentru industrii şi servicii a fost sesizată, pentru aviz care va fi transmis Comisiei pentru agricultură, silvicultură, industrie alimentară şi servicii specifice, cu propunerea legislativă privind interzicerea utilizării E – urilor nocive sănătăţii în pâine şi produse de panificaţie, carne şi produse din carne, dulciuri, băuturi răcoritoare şi alcoolice, transmis cu adresa nr. P.l.x 170 din 08 aprilie 2008, înregistrat sub nr.23/105 din 09 aprilie 2008.


Consiliul Legislativ, cu avizul nr.1417/15.10.2007, avizează favorabil propunerea legislativă cu observaţii şi propuneri de tehnică legislativă.



Guvernul României, prin actul nr.2983/08.11.2007, nu susţine adoptarea propunerii legislative.



Senatul, în  şedinţa din 19 martie 2008, a respins propunerea legislativă.



Propunerea legislativă are ca obiect de reglementare interzicerea folosirii E – urilor nocive sănătăţii în diverse produse alimentare, precum şi importul şi comercializarea produselor care conţin aceste substanţe nocive sănătăţii. Totodată, se propuse ca lista cu E – uri nocive să fie stabilită şi mediatizată de către Guvern.



Propunerea legislativă incriminează utilizarea E – urilor în produse alimentare, precum şi importul şi comercializarea produselor ce au în compoziţie aceste substanţe nocive, asimilându-le infracţiunii de trafic de substanţe toxice.



Examinarea propunerii legislative a avut loc în şedinţa comisiei din data de 03 iulie  2008. 



În urma dezbaterilor, membrii comisiei au hotărât, în unanimitate, avizarea negativă a propunerii legislative.


Prin obiectul de reglementare şi conţinutul său, propunerea legislativă face parte din categoria legilor ordinare.



În conformitate cu prevederile art.75 din Constituţia României, republicată, Camera decizională pentru această propunere legislativă este Camera Deputaţilor.

PREŞEDINTE,
Iulian Iancu
Consilieri parlamentari, 
Viorela Gondoş

